laion/Wikipedia-Exotic huggingface dataset:
אופל גרנדלנד

אופל גרנדלנד (באנגלית: Opel Grandland) היא מכונית קומפקטית במרכב קרוסאובר בעלת חמישה מקומות, שמיוצרת על ידי אופל משנת 2017. היא הוצגה באפריל 2017 והגיעה לישראל במרץ 2018. הגרנדנלד כוללת שני מנועי בנזין ושני מנועי דיזל. מנועי הבנזין בנפחי 1.2 ליטר טורבו עם 130 כ"ס, 1.6 ליטר טורבו עם 180 כ"ס. מנועי הדיזל בנפחי 1.5 ליטר טורבו עם 130 כ"ס, 1.6 ליטר עם 120 כ"ס. לכל המנועים תיבת הילוכים אוטומטית בעלת שמונה הילוכים. במאי 2019 הציגה אופל את הגרסה היברידית פלאג-אין לגרנדלנד . גרסת הפלאג-אין כוללת מערכת הנעה היברידית המשלבת בין מנוע בנזין בנפח 1.6 ליטר טורבו המספק כ-200 כ"ס ב-6,000 סל"ד עם שני מנועים חשמליים המספקים יחד 223 כ"ס. סוללת ליתיום-יון בקיבולת 13.2 קוט"ש המספקת טווח נסיעה חשמלי של 50 ק"מ. את הסוללה ניתן לטעון באמצעות מטען ביתי מ-0 ל-100 אחוז בתוך 6 שעות וממטען חיצוני מהיר בקיבולת 3.7 קילוואט בתוך 4 שעות. בדצמבר 2019 הציגה אופל גרסה חלשה יותר עם הנעה קדמית, הכוללת מערכת הנעה היברידית המשלבת בין מנוע בנזין 1.6 ליטר טורבו המספק כ-180 כ"ס במקום 200 כ"ס עם מנוע חשמלי אחד ולא שניים המספק כ-110 כ"ס. סוללת ליתיום יון בקיבולת 13.2 קוט"ש המספקת טווח נסיעה חשמלי של 57 ק"מ ולא 50 ק"מ, שיפור של 7 ק"מ מהגרסה החזקה. טעינה של הסוללה באמצעות מטען ביתי בהספק של 7.4 קילוואט דורשת המתנה של שעתיים לטעינה מלאה. ביוני 2021 הציגה אופל מתיחת פנים לגרנדלנד. עם מתיחת הפנים הסירה אופל את ה-"X" משמו של הגרנדלנד. מתיחת הפנים שינתה לגמרי את העיצוב החיצוני וכעת הוא מאוד דומה לעיצובו החיצוני של האופל מוקה, בפנים המכונית העיצוב גם שונה בעיקר בדשבורד כדי להוסיף את מסך המגע החדש של אופל, מסך המגע מציג תחת מסגרת אחת את המולטימדיה ואת לוח המחוונים הדיגיטלי, מסך המגע בקוטר 22.3 אינץ' (10 למולטימדיה ו-12.3 ללוח מחוונים). להלן נתוני המכירות באירופה וישראל. הגרסה הרגילה הגרסה היברידית פלאג-אין שקע הטעינה בגרסה היברידית פלאג-אין מדיה וקבצים בנושא אופל גרנדלנד בוויקישיתוף אלדד מנורי, אופל גרנדלנד X PHEV במבחן, באתר פורטל הרכב גיר, 23 באוגוסט 2021 אופל חושפת את הגרנדלנד X – קרוסאובר קומפקטי חדש, באתר קארטיוב, ‏19 באפריל 2017 2018 אופל גרנדלנד X בישראל – מחיר החל מ- 139,900 שקל, באתר קארטיוב, ‏26 במרץ 2018 מנוע 1.6 טורבו 180 כ״ס לאופל גרנדלנד X, באתר קארטיוב, ‏12 בספטמבר 2018 אופל חושפת: גרנדלנד X היברידי פלאג-אין, באתר קארטיוב, ‏13 במאי 2019 אופל גרנדלנד X פלאג-אין - גם עם הנעה קדמית, באתר קארטיוב, ‏14 בדצמבר 2019 חשיפה ראשונה: 2022 אופל גרנדלנד החדש, באתר קארטיוב, ‏09 ביוני 2021 Opel Grandland restyling, meno “X” e più stile e tecnologia, באתר מוטור 1, ‏09 ביוני 2021 מתיחת הפנים של אופל גרנדלנד 2022 נחשפה בשינויים מהותיים, באתר מוטור 1, ‏09 ביוני 2021 אופל גרנדלנד X - נתוני מכירות באירופה, באתר carsalesbase אופל גרנדלנד X - נתוני מכירות בישראל, באתר קארזון
פיקה צפונית

פיקה צפונית (שם מדעי: Ochotona hyperborea) היא מין של יונק ממשפחת הפיקתיים, הנפוץ באזורים הרריים בצפון אסיה בסין, מונגוליה, קוריאה הצפונית, רוסיה ויפן בגבהים שבין 400 ל-2,000 מטר. הפיקה תוארה בשנת 1811 בידי החוקר פטר סימון פאלאס. פיקה זו מגיעה לאורך של 12.5 עד 18.5 סנטימטרים עם זנב שאורכו 0.5 עד 1.2 סנטימטרים. הפיקה בעלת אוזניים קטנות ומעוגלות ורגליים קצרות עם חמש אצבעות. צבע הפרווה הוא חום-אדמדם בקיץ אך אפור בחורף. צבעו וגודלו משתנים על פני הטווח הרחב שלו. הפיקה אוכלת זמן קצר לאחר עלות השחר וניזונה בעיקר מצמחים, עשב, זרדים, עלים, מחטים וגבעולים. תקופת ההריון היא חודש והפיקה ממליטה בין צאצא אחד לתשעה צאצאים (בדרך כלל שלושה עד ארבעה). לא ברור מתי מגיעה הפיקה לבגרות אך ידוע שתוחלת החיים בטבע היא שלוש שנים לפחות. הפיקה מוגדרת על ידי הרשימה האדומה של IUCN כבעל חיים שאינו בסיכון בשל תפוצתה הרחבה ומצב שימורה הוא ללא חשש. Ochotona hyperborea cinereoflava Ochotona hyperborea coreana Ochotona hyperborea ferruginea Ochotona hyperborea mantchurica Ochotona hyperborea normalis Ochotona hyperborea uralesis Ochotona hyperborea yesoensis Ochotona hyperborea yoshikurai מדיה וקבצים בנושא פיקה צפונית בוויקישיתוף פיקה צפונית, באתר ITIS (באנגלית) פיקה צפונית, באתר NCBI (באנגלית) פיקה צפונית, באתר Animal Diversity Web (באנגלית) פיקה צפונית, באתר האנציקלופדיה של החיים (באנגלית) פיקה צפונית, באתר GBIF (באנגלית) פיקה צפונית באתר הרשימה האדומה של IUCN
בובאן ניקולוב

בובאן ניקולוב (במקדונית: Бобан Николов; נולד ב-28 ביולי 1994) הוא כדורגלן צפון-מקדוני, המשחק בעמדת הקשר בקישווארדה. ניקולוב התחיל את הקריירה שלו בקבוצת הנערים של ברגלניצה שטיפ ובגיל 16, הצטרף לאקדמיית גאורגה חאג'י הרומנית. בקיץ 2012, ניקולוב חתם בויטורול קונסטנצה מליגת העל הרומנית. ב-8 במרץ 2013, ניקולוב ערך את הופעת הבכורה שלו בקבוצה בהפסד 1–4 לגז מתאן מדיאש. ב-19 במאי, הבקיע את שער הבכורה שלו בקריירה בניצחון 2–5 נגד סטיאווה בוקרשט. בקיץ 2015, ניקולוב חזר למקדוניה וחתם בווארדאר. בעונת 2016/2017, ניקולוב רשם את עונת השיא שלו בקריירה, בה כבש 7 שערים ב-34 משחקים. ב-1 בפברואר 2018, ניקולוב חתם בפהרוואר מליגת העל ההונגרית. ב-21 בינואר 2021, ניקולוב חתם בלצ'ה מהסרייה ב'. ב-20 באוגוסט 2021, ניקולוב חתם בשריף טירספול מליגת העל המולדובית. בספטמבר 2022 חתם בסטיאווה בוקרשט מליגת העל הרומנית. בספטמבר 2023 הצטרף לקישווארדה מליגת העל ההונגרית. ב-29 במאי 2016, ניקולוב ערך את הופעת הבכורה שלו בנבחרת מקדוניה הצפונית בניצחון 1–3 נגד אזרבייג'ן. ב-24 במרץ 2017, ניקולוב הבקיע את שער הבכורה שלו בנבחרת בניצחון 0–3 נגד ליכטנשטיין. ניקולוב נכלל בסגל הנבחרת לקראת יורו 2020. וארדאר ליגת העל המקדונית: 2015/2016, 2016/2017 הסופר קאפ המקדוני: 2015 פהרוואר ליגת העל ההונגרית: 2017/2018 הגביע ההונגרי: 2018/2019 מדיה וקבצים בנושא בובאן ניקולוב בוויקישיתוף בובאן ניקולוב, באתר Transfermarkt בובאן ניקולוב, באתר Soccerway בובאן ניקולוב, באתר WorldFootball.net בובאן ניקולוב, באתר National Football Teams בובאן ניקולוב, באתר FootballDatabase.eu
תחנת ביבליאוטקה אימני לנינה

תחנת ביבליאוטקה אימני לנינה (ברוסית: Библиотека имени Ленина) היא תחנת הרכבת התחתית של מוסקבה בקו סוקולניצ'סקאיה. התחנה ממוקמת ברובע טברסקוי וקרויה על שם הספרייה הממלכתית של רוסיה. תחנת ביבליאוטקה אימני לנינה נפתחה ב-15 במאי 1935, והיא ממוקמת מתחת לרחוב מחובאיה. התחנה היא חלק ממחלף בן ארבע תחנות: אלכסנדרובסקי סאד, ארבטסקאיה, ביבליאוטקה אימני לנינה, ובורוביצקאיה. מדיה וקבצים בנושא תחנת ביבליאוטקה אימני לנינה בוויקישיתוף https://um.mos.ru/houses/stantsiyametrobibliotekaimlenina/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
MG GS

MG GS היא מכונית קומפקטית במרכב קרוסאובר בעלת חמישה מקומות, שמיוצרת על ידי MG משנת 2016. היא הוצגה לראשונה בתערוכת הרכב של שאנגחאי באפריל 2015 והוצגה שוב בתערוכת הרכב של לונדון במאי 2016. באפריל 2013 הציגה MG בתערוכת הרכב בשאנחאי את דגם הקונספט המקדים. היא כוללת שני מנועי בנזין בנפחי 1.5 ו-2.0 ליטר טורבו המספקים 169 כ"ס (מנוע 1.5 ליטר), 220 כ"ס (מנוע 2.0 ליטר). תיבת הילוכים ידנית בעלת שישה הילוכים או תיבת הילוכים כפולת מצמדים. להלן נתוני המכירות בתאילנד. מבט לפגוש הקדמי מבט אחורי מבט לצד דגם הקונספט מדיה וקבצים בנושא MG GS בוויקישיתוף אתר האינטרנט הרשמי של MG GS רכב חדש של MG מוצג בתערוכת הרכב בשאנגחאי, באתר אוטו קאר, ‏20 באפריל 2015 צבי לשץ, נחשף MG GS החדש, באתר פורטל הרכב גיר, ‏09 במאי 2016 קובי זוילי, SAIC חושפת קונספט MG CS, באתר פורטל הרכב גיר, ‏18 באפריל 2013 "Thailand cars sales report 2016". HeadlightMag.com. Thailand. נבדק ב-24 אוק' 2018. {{cite web}}: (עזרה) "Thailand cars sales report 2017". HeadlightMag.com. Thailand. נבדק ב-24 אוק' 2018. {{cite web}}: (עזרה)
ארנה ליגטי

ארנה ליגטי (במקור עד 1899 ליכטנשטיין, בהונגרית: Ligeti Ernő; קלוז', 19 בפברואר 1891 – בודפשט, 11 בינואר 1945) היה סופר, פובליציסט, עורך, חבר בקהילת הליקון הטרנסילבנית. ארנה ליגטי למד עיתונאות לאחר לימודי משפטים. תחילה עבד ביומן אוראדיה, אחר כך בקלוז' ב"קלטי אוישאג" (Keleti Újság). בשנת 1924 לקח חלק בהקמת חברת ההוצאה לאור "גילדת האמנויות" בטרנסילבניה. בשנת 1934 הקים שבועון בקלוז' בשם "עיתון עצמאי" (Független Újság). בשנת 1940 עבר לבודפשט והפך חבר צוות בכיר של היומון "האומה ההונגרית" (Magyar Nemzet). הוא נרצח יחד עם משפחתו על ידי אנשי מפלגת צלב החץ. ליגטי, אשתו ובנו הקטן נגררו מדירה בדרך פוז'וני, (אף על פי שהבית היה תחת החסות של השגרירות השווייצרית) על ידי כיתת חמושים של מפלגת צלב החץ ונלקחו לבית מפלגת צלב החץ בשדרת אנדראשי 60. הוא ומשפחתו עונו ואחר כך הוצאו להורג על ידי כיתת יורים בפיקודו הישיר של הכומר הקתולי אנדראש קון (שנשפט אחרי המלחמה כפושע מלחמנה ונתלה) בכיכר ליסט פרנץ בלילה. ילדו היחיד ששרד את הטבח הוא אנדראש ליגטי, שהתגורר בניו יורק. שירתו היא ליריקה אינטלקטואלית שעוצבה בקפידה, הרומנים שלו הם תיאורים צבעוניים של חיי החברה הטרנסילבניים. הוא היה דמות בעלת מחשבה דמוקרטית ומעניינת של הספרות ההונגרית בטרנסילבניה בין שתי מלחמות העולם. בודד בין אלף אביבים (שירים), אוראדיה, 1913 אישה (סיפורים קצרים), טרגו מורש, 1920 בלוודרה (רומן), קלוז', 1921 חקירת טרנסילבניה (פורטרטים פוליטיים), קלוז', 1922 רציתי טוב (שירים), סאטו מארה, 1924 הבתולה המתחדשת (רומן), קלוז', 1925 קפוץ על האייל (רומן), קלוז', 1925 התנועה הפאן-אירופית (מחקר), קלוז', 1926 המערה הכחולה (רומן), קלוז', 1927 רביעיית מיתרים (סיפורים קצרים), קלוז', 1928 רופא האליל (רומן), קלוז', 1929 החייל הקטן שלו (רומן), טרגו מורש, 1931 שני הבסרמיני (רומן), קלוז', 1931 הכוכב הזר (רומן), קלוז', 1932 הכושי מאוהב. איירה אולדרידג', 1933 יעקב עם המלאך (סיפור קצר), אוראדיה, 1940 קציר ורדים (רומן של הבלקן), קלוז', 1941 הדקל תחת המשקל. חיי הרוח של דור. 22 שנה בגורל המיעוט ; קלוז', 1941 יונת נח (רומן היסטורי), בודפשט, 1943 לקסיקון ביוגרפי הונגרי. עורכת ראשית אגנש קניירש. 1969 לקסיקון הספרות ההונגרית ברומניה: סיפורת, כתיבה ציבורית, ספרות מדעית. 1994. https://web.archive.org/web/20140714150217/http://www.klubhalo.hu/modules.php?name=News&file=print&sid=3846 ההוצאה להורג של המשפחה (בהונגרית אילדיקו מארושי : ספר קטן של ליגטי. עולמו השקוע של הנוסע הבינלאומי ; 2002 A Belügyminisztérium 1899. évi 11627. sz. rendelete. MNL-OL 30799. mikrofilm 1162. kép 1. karton. Névváltoztatási kimutatások 1899. év 38. oldal 53. sor.
החיים מתחילים לנגן

החיים מתחילים לנגן הוא אלבום האולפן השביעי של הזמר-יוצר אביתר בנאי. האלבום יצא לאור ב-8 ביוני 2021, על ידי חברת התקליטים נענע דיסק. האלבום הוא תוצר עבודה של שנתיים של בנאי יחד עם תמיר מוסקט. העבודה על האלבום ארכה כשנתיים, במהלכן הייתה מגפת הקורונה. בנאי, שחלה והחלים מהנגיף, עבד לאורך התקופה על האלבום יחד עם המפיק תמיר מוסקט. בניגוד לאלבומים קודמים, בהם התעסק בנאי בעיקר בקשר שלו עם עצמו, באלבום זה ישנם שירים רבים בעוסקים ביחסים: הורים, משפחה, ילדים וזוגיות. בנאי כתב את המילים לכל השירים למעט "מזמור לדוד" המבוסס על מזמור כג בתהילים והשיר "כוכב" שהוא גרסת כיסוי לשיר שנכתב ובוצע במקור על ידי אסף אמדורסקי. באלבום ישנה מעורבות של בני משפחתו של בנאי. בתצלום על עטיפת האלבום מופיעים בנאי, הוריו, אשתו וילדיו. אשתו, רות, משתתפת בשיר "חיבורים"; בנו, יעקב, משתתף בשיר "לא רואה אותי" וכל המשפחה משתתפת בשיר "שיר חמלה". הסינגל הראשון שיצא מתוך האלבום הוא "רחמים" שהתפרסם ביוני 2019. השיר עוסק בסיפור קורותיה של משפחת בנאי מאז מסע העלייה לארץ משיראז בשנת 1881. תמיר מוסקט היה שותף לכתיבת הלחן ואיתמר ציגלר ניגן בגיטרה. הווידאו קליפ שליווה את יציאת השיר נוצר על ידי אסף קורמן ובו נראה בנאי במגוון דמויות, בין היתר כג'ק ספארו, בארט סימפסון ותום יורק מוסקט היה מעורב בהלחנת השיר "מכור" שיצר לאור בנובמבר אותה שנה. לאחר שהחלים ממחלת הקורונה הוציא במרץ 2021 גרסת כיסוי לשיר "כוכב" שכתב, הלחין וביצע במקור אסף אמדורסקי באלבום "מנועים שקטים". לדבריו של בנאי בזמן המחלה נזכר במילים "תן את חייך כמו טבעת יהלום" מתוך השיר והחליט שלאחר שיחלים יוציא גרסה מחודשת לשיר. האלבום המלא יצא לאור ב-8 ביוני 2021. במקביל אליו יצא הסינגל "ילדה אישה" אותו הקדיש בנאי לבתו. מידע על האלבום החיים מתחילים לנגן באתר MusicBrainz האלבום החיים מתחילים לנגן באתר ספוטיפיי האלבום החיים מתחילים לנגן באתר דיזר האלבום החיים מתחילים לנגן באתר אפל מיוזיק האלבום החיים מתחילים לנגן באתר טיידל האלבום החיים מתחילים לנגן באתר יוטיוב בן שלו, הלב שנפתח שחק את עצמו, באתר הארץ, 14 ביוני 2021 קשת ברגסון, ‏תתכוננו להתמכר: האלבום החדש של אביתר בנאי, באתר "סרוגים", 8 ביוני 2021 אחינעם בר, ‏אביתר בנאי חושף: "חליתי בקורונה - זה היה כואב ומפחיד", באתר ‏מאקו‏, 14 במרץ 2021 אמיר שוורץ, האלבום החדש של אביתר בנאי הוא גם הכי משפחתי שלו, באתר ynet, 9 ביוני 2021 יובל אראל‏, אביתר בנאי ותמיר מוסקט – רחמים, בבלוג של יובל אראל, מגזין מוזיקה ותרבות, 10 ביוני 2019 רז ישראלי, רדיוהד וסימפסונס: כל הדמויות של אביתר בנאי, באתר ישראל היום, 10 ביוני 2019 סער גמזו, החדש של אביתר בנאי: הרף גבוה מדי, באתר ישראל היום, 20 בנובמבר 2019
רדיו אוראניה

רדיו אוראניה (בהולנדית :Radio Oranje) היה שמה של תוכנית רדיו בשפה ההולנדית, ששודרה במסגרת השירות האירופי של ה-BBC להולנד, שנכבשה על ידי גרמניה הנאצית במהלך מלחמת העולם השנייה. תוכנית זו שודרה מלונדון בכל פעם במשך זמן של כ-15 דקות. השם "רדיו אוראניה" היה מחווה לבית המלוכה ההולנדי, בית אוראניה-נסאו. התכנית כללה פרשנויות קצרות על אקטואליה ונאומים פוליטיים, וכן חדשות על הכוחות ההולנדים החופשיים, המושבות ההולנדיות וצי הסוחר ההולנדי. שידורי רדיו אוראניה היו נפרדים מהשירות ההולנדי של ה-BBC עצמו, ששידר רק תוכניות חדשות, ושלא כמו רדיו אוראניה, לא נשלט על ידי ממשלת הולנד בגלות. רדיו אוראניה ביצע את השידור הראשון שלו ב-28 ביולי 1940. השידור כלל נאומים של שרים בממשלת הולנד החופשית שישבה בבריטניה, וכן נאומים של המלכה וילהלמינה. וילהלמינה דיברה ברדיו אוראניה 34 פעמים במהלך המלחמה. יאן דה הרטוג לו דה יונג הרמן דה מאן א' דן דולארד יטי פרל Radio Vrij Nederland - (רדיו חופשי הולנד) קודמו של רדיו אוראניה ששודר לתקופה קצרה מפאריס בשנת 1940. Radio Herrijzend Nederland - השירות שהחליף את רדיו אוראניה, שפעל מאולפנים זמניים בחלקה הדרומי של המדינה המשוחררת בשנת 1944/45. Radio Belgique - התוכנית המקבילה של בלגיה רדיו לונדון - גרסת צרפת החופשית Dra. M. G. Schenk and J. B. Th. Spaan, De Koningin Sprak. Proclamaties en radio-toespraken van H.M. Koningin Wilhelmina 1940-1945, 1945 (ISBN 9061353971) H. J. van den Broek, Hier Radio Oranje O. Sinke, Verzet vanuit de Verte. De Behoedzame Koers van Radio Oranje, 2009. מדיה וקבצים בנושא רדיו אוראניה בוויקישיתוף על השפעתו של רדיו אוראניה על אנה פרנק, באתר יד ושם
יחסי בנין–גרמניה

יחסי בנין–גרמניה הם יחסי החוץ בין בנין וגרמניה. הרפובליקה הפדרלית של גרמניה כוננה יחסים דיפלומטיים עם בנין בשנת 1962, כשהדגש הוא על שיתוף פעולה בפיתוח. התמיכה הגרמנית זוכה להערכה רבה בבנין. במשא ומתן הבין-ממשלתי באוקטובר 2019 התחייבה גרמניה כ-60 מיליון אירו לפרויקטים דו-צדדיים בין השנים 2019–2020, בנוסף לכ-19 מיליון אירו שסופקו לבנין במסגרת פרויקטים גלובליים. שיתוף פעולה דו-צדדי מתבצע בהתאם לתוכנית הפיתוח הלאומית שאומצה בשנת 2018. שלוש העדיפויות העיקריות הן ביזור ופיתוח מקומי; מי שתייה, ניהול מים, תברואה וניהול פסולת מוצקה; וביטחון תזונתי וחקלאות. לפיתוח החקלאי יש חשיבות רבה בהפחתת העוני. מומחים גרמנים מייעצים לממשלה ליישום האסטרטגיה החקלאית הלאומית, במטרה לתמוך בביטחון המזון. במקביל, רשתות הערך המוסף של מוצרים חקלאיים (כותנה, שיאה, אגוזי קשיו, אורז וכו') נתמכות ברחבי בנין. היקף הסחר בין גרמניה לבנין הוא צנוע. הסחר הדו-צדדי עם גרמניה עלה שוב מעט בשנת 2018. גרמניה ייצאה סחורות בשווי 39.598 מיליון אירו לבנין וייבאה סחורות בשווי 793,000 אירו; בנין דורגה אז במקום ה-154 כשותף ליצוא ובמקום ה-188 כשותף לייבוא עבור גרמניה. למגזר הפרטי בגרמניה אחזקה ברובם בחברה המקומית CIMBENIN באמצעות חברת בת נורווגית של היידלברגמנט. DHL פועלת שם גם מאז 1984. בנין אינה מיוצגת בגרמניה לא בדרג השגרירות ולא בדרג הקונסוליה. גרמניה מחזיקה בבנין שגרירות בקוטונו. מדיה וקבצים בנושא יחסי בנין–גרמניה בוויקישיתוף יחסי בנין–גרמניה באתר משרד החוץ הפדרלי יחסי בנין–גרמניה באתר משרד החוץ הפדרלי
אפיקורוס (יהדות)

אפיקורוס (כופר) מוזכר במשנה (מסכת סנהדרין, פרק י', משנה א') בתור מי שאין לו חלק לעולם הבא. המשנה אינה מגדירה מהו אפיקורוס, אך ברור כי שם זה נגזר משמו של החכם היווני אפיקורוס, שהשקפותיו הנוגדות את קיומם של אלים ושל השגחה עליונה, התפשטו בעולם העתיק לקראת ראשית האלף הראשון. לדעת יעקב מלכין, האימוץ של שם הפילוסוף ככינוי כללי לכופרים מעיד על הפופולריות של עמדותיו בקרב הציבור היהודי באותה תקופה. מקור הביטוי הוא שמו של הפילוסוף היווני, אבי האסכולה האפיקוראית, אך התלמוד פירש את השם כנגזר מן השורש פק"ר, דהיינו הפקר, ובהתאם לכך פירש את המושג כמי שמבזה תלמיד חכם או המבזה אדם בפני תלמיד חכם.[דרוש מקור] על פי הרמב"ם, זלזול בתלמידי חכמים הוא מקרה פרטי של זלזול בתורה או בחכמיה, ובהתאם לכך הוא מגדיר אפיקורוס כאדם שכופר במהות הנבואה ובנבואת משה רבנו, או שטוען שהאל אינו מתעניין במעשי האדם (כלומר טוען שאין השגחה אלוהית). עם זאת, רמב"ם מבדיל בין אפיקורוס לבין אתאיסט (המכונה בלשונו "מין") אשר שולל את עצם קיומו של האל. סביר להניח שהגדרות אלו נבעו מהיכרותו של רמב"ם עם המקורות היווניים שהביאו את משנתו של אפיקורוס. בעקבות פעולות הצנזורה הנוצרית פשט מושג זה בספרי הקודש היהודיים, שכן הצנזורה לא ראתה בעין יפה את הביטוי "מין", שבעיניה כוון אל הנוצרים, והחליפה אותו בביטוי "אפיקורוס" (או "אפיקורס"), דהיינו כופר, שהרי גם הכנסייה נלחמה בכופרים. מינות (יהדות) עיקרי האמונה היהודית יעקב מלכין, "השפעת אפיקורוס היווני ואפיקורוסים יהודיים על היהדות", בתוך: יעקב מלכין (עורך), תרבות היהדות החילונית, הוצאת כתר, 2006, עמ' 91–153. הערך "אפיקורוס", במיקרופדיה תלמודית, באתר ויקישיבה יעקב מלכין, "הגן של אפיקורוס" כמו בהלכות תשובה לרמב"ם, פרק ג' הלכה ח'
עונת 1978/1979 בליגת העל ההולנדית

עונת 1978/1979 הייתה העונה ה-23 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פולנדם ופנלו 03 ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו זוולה ומ.ו.ו מאסטריכט שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.
תוכי ואסא

תוכי ואסא (שם מדעי: Coracopsis) הוא סוג של תוכים מהמשפחה תוכיים נשריים. במשפחה זו ידועים רק שני סוגים: תוכי ואסא, שיש לו שלושה מינים ותוכי הנשר, שהוא מין יחיד בסוגו. תוכים אלה אנדמיים למדגסקר ולמספר איים קטנים באוקיינוס ההודי, כמו איי סיישל וקומורו. תוכים אלה בינוניים בגודלם, באורך 30 עד 48 ס"מ, והם בעלי נוצות שחורות או אפורות בולטות עם טבעת עיניים לבנה, מקור ורוד ומעט ארוך וצוואר דק יחסית. הנוצות שלהם מצהיבות בעונת הרבייה ולעיתים חל אצלם אובדן נוצות. אצל תוכים אלה הדגירה נמשכת 18 עד 20 יום, זמן קצר בהרבה משל תוכים אחרים. התוכים ניזונים בעיקר מזרעים ופירות שונים. תוכי ואסא גדול (Coracopsis vasa) תוכי ואסא קטן (Coracopsis nigra) תוכי ואסא סיישלי (Coracopsis barklyi) מדיה וקבצים בנושא תוכי ואסא בוויקישיתוף תוכי ואסא, באתר ITIS (באנגלית) תוכי ואסא, באתר NCBI (באנגלית) תוכי ואסא, באתר Animal Diversity Web (באנגלית) תוכי ואסא, באתר GBIF (באנגלית)
תחנת סוקולניקי

תחנת סוקולניקי (ברוסית: Сокольники) היא תחנת הרכבת התחתית של מוסקבה בקו סוקולניצ'סקאיה. התחנה ממוקמת ברובע סוקולניקי וקרויה על שמה. תחנת סוקולניקי נפתחה ב-15 במאי 1935, כחלק מקטע ההשקה הראשון של המטרו של מוסקבה. ב-15 במאי 1935, ביום פתיחת התחנה יצאה בפעם הראשונה רכבת עם נוסעים בתולדות המטרו של מוסקבה. ב-1 במרץ 2023 בסמוך לתחנה נפתחה תחנה נוספת בקו הטבעת הגדול שמחוברת במעבר תת-קרקעי לתחנה הישנה. כמו״כ באוגוסט 2023 מתוכננת פתיחה של תחנה נוספת, בקו הקוטרים המרכזיים של מוסקבה (ברוסית МЦД-3). לובי התחנה כניסה לתחנה מדיה וקבצים בנושא תחנת סוקולניקי בוויקישיתוף https://um.mos.ru/houses/stantsiya-metro-sokolniki ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
תחנת טרטיאקובסקאיה

תחנת טרטיאקובסקאיה (ברוסית: Третьяковская) היא תחנה חוצה פלטפורמות של הרכבת התחתית של מוסקבה בקו קלוז'סקו-ריז'סקאיה וקו קלינינסקאיה. התחנה ממוקמת ברובע זאמוסקבורצ'יה, ויש לה מעבר לתחנת נובוקוזנצקאיה של קו זמוסקבורצקאיה. היא קרויה על שמה של גלריית טרטיאקוב. התחנה נמצאת בעומק של 46 מתחת לפני הקרקע. בתחנה ישנו מעבר לתחנת נובוקוזנצקאיה של קו זמוסקבורצקאיה. תחנת טרטיאקובסקאיה נפתחה ב-3 בינואר 1971 ועד ל-1986 שירתה רק את קו קלוז'סקו-ריז'סקאיה. ב-25 בינואר 1986 חוברה התחנה אל קו קלינינסקאיה. ב-1 בינואר 1998 התרחש בתחנה פיגוע טרור - מטען חבלה שהכיל כ-150 גרם TNT והוסתר בתוך תיק קטן, התפוצץ בתחומי התחנה. המטען הוסתר בתוך תיק קטן והונח באחד הקרונות. נהג קטר, אשר עשה סיור ברכבת מצא את התיק. התיק ערר את חשדו והוא לקח אותו אל משרד אחראית התחנה. האחרונה הזעיקה מיד את המשטרה. אך טרם הגעת השוטרים המטען התפוצץ. אחראית התחנה ושתי עובדות ניקיון נפצעו מרסיסים. מבצעי הפיגוע ומניעיהם לא ידועים אד היום. לובי התחנה מדיה וקבצים בנושא תחנת טרטיאקובסקאיה בוויקישיתוף http://www.visit-plus.com/ru/node/4035 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
רוברט סטיוארט

רוברט סטיוארט (באנגלית: Robert Stewart ;‏ 31 באוגוסט 1873 – 11 באוגוסט 1941) היה שחקן דמקה שהיה אלוף העולם בשנים 1922–1933. רוברט סטיוארט נולד בכפר בסקוטלנד. אביו היה שחקן דמקה נלהב ולימד את בנו בגיל צעיר. בשנת 1886 הוא הצטרף למועדון דמקה מקומי ועד מהרה הפך לשחקן מצטיין. בשנת 1894 רוברט סטיוארט ניצח באליפות סקוטלנד ושיחזר הישג זה בשנת 1895, 1900 1901 ו-1902. בתחרויות אלו הוא ניצח 129 פעמים והפסיד רק 35 פעמים. החל משנת 1901 במשך 21 שנים הוא לא הפסיד אף משחק בתחרות רשמית. ההפסד הראשון שלו היה נגד ניוול בנקס בשנת 1922 כאשר הוא זכה בתואר אלוף העולם. לאחר דו-קרב זה בה הוא זכה בתואר אלוף העולם הוא הפסיק להשתתף בתחרויות (כמו רוברט פישר בשנות ה-70 של המאה ה-20). אמריקאים ניסו מספר פעמים לארגן דו-קרב על אליפות, אך סטיוארט סירב לנסוע לארצות הברית. הוא הסכים לשחק בשנת 1937, אך בגלל מצבו הבריאותי הדו-קרב לא התרחש. קורות חיים
הבחירות הכלליות בברזיל 1945

הבחירות לנשיאות ברזיל התקיימו ב-2 בדצמבר 1945 וכללו במקביל לבחירת הנשיאות גם את הבחירות לשני בתי הקונגרס הלאומי של ברזיל. היו אלו הבחירות הראשונות לנשיאות מאז 1934 והם התקיימו בהמשך להתפטרותו של הנשיא ז'טוליו ורגאס אשר נלחץ מפנים ברזיל ומחוץ להביא לסיום הדיקטטורה. הבחירות כללו שלושה מועמדים מרכזיים: גספאר דוטרה מטעם המפלגה הסוציאל-דמוקרטית, אדוארדו גומס מטעם האיחוד הלאומי הדמוקרטי ויידו פלוזה מטעם המפלגה הקומוניסטית. הבחירות כללו אחוז הצבעה גבוה; 83.1 אחוזים לבחירות לנשיאות, 83.5 אחוזים לבחירות לבית הנבחרים ו-76.7 אחוזים לבחירות לסנאט. גספאר דוטרה נבחר לנשיא ברזיל החדש לאחר השגת רוב קולות של 55.4 אחוזים (סך ההצבעות לגספאר היה 3,251,507). אדוארדו גומס השיג 2,039,341 קולות שהיוו 34.7 אחוזים מכלל הקולות (ניצח במדינות סיארה, פיאאוי, פאראיבה והעיר הפדרלית ריו דה ז'ניירו) ויידו פלוזה השיג 569,818 קולות שהיוו 9.7 אחוזים מכלל הקולות (המדינה היחידה שבה השיג פלוזה רוב הייתה רוריימה). ברזיל: עידן ורגאס, באתר אנציקלופדיה בריטניקה מדעי הפוליטיקה - ברזיל (1910 - הווה), באתר אוניברסיטת מרכז קנזס ערך זה הוא קצרמר בנושא ברזיל ובנושא בחירות. אתם מוזמנים לתרום לוויקיפדיה ולהרחיב אותו.
בלה סקיי (פוליטיקאי)

בלה סקיי (במקור עד 1902 וייס, (בהונגרית: Székely Béla; בודפשט, 17 ביולי 1889 – ולדיווסטוק, 10 בינואר 1939) פקיד בנק יהודי-הונגרי פוליטיקאי קומוניסטי, חבר (למעשה שר) במועצה הממשלתית המהפכנית (ממשלת הונגריה בתקופת הרפובליקה הסובייטית ההונגרית). בלה סקיי נולד במשפחה יהודית כבנם של אהרון יוז'ף וייס ושל צציליה גלב. בראשית המאה העשרים הצטרף למפלגה הסוציאל-דמוקרטית ההונגרית (MSZDP ) ובתוכה הצטרף לאגף השמאלי שהיווה את האופוזיציה בתוך המפלגה. בתנועת האיגודים המקצועיים ארגן את פקידי הבנק ולקח חלק פעיל בהקמת מפלגת הקומוניסטים בהונגריה (KMP), בה היה חבר מהקמתה. ב-20 בפברואר 1919, בהוראת הממשלה, נעצר על ידי מפקד משטרת בודפשט, קארוי דיץ, שעצר גם את בלה קון ואחרים. הוא שוחרר ב-6 במרץ 1919. בתקופת הרפובליקה הסובייטית ההונגרית היה תחילה סגן קומיסר העם של האוצר עד תחילת אפריל (עד לביטול מוסד הסגן) ולאחר מכן בין ה-5 באפריל ל-24 ביוני היה קומיסר העם לניהול הכספים (שר האוצר) ממש. ב-3 במאי 1919, בבודפשט, הוא נשא לאישה את קלרה בלאגי, בתם של ארתור בלוך ואלאונורה שפיצר. מאוחר יותר נבחר לוועד המרכזי של ועדת הניהול בת ה-150 חברים (דומה לבית נבחרים). לאחר נפילת הרפובליקה היגר לווינה, שם לקח חלק בארגון מחדש של ה-KMP והפך לחבר בוועדת השלטון הזמנית של המפלגה. בשנים 1925 עד 1930 היה חבר במשרד הסחר של ברית המועצות בווינה, ובשנים 1930 עד 1933 בברלין. במהלך שהותו בברלין סייע בעבודת המפלגה הקומוניסטית של גרמניה. עם עליית היטלר לשלטון בשנת 1933 סקיי עבר לברית המועצות ועבד בסחר חוץ. הוא נעצר בשנת 1938 באשמה מפוברקת ולאחר משפט ראווה קצר הוצא להורג. לקסיקון ביוגרפי הונגרי. עורכת ראשית אגנש קניירש. 1969 אלברט וארי : קורבנות השלטון האדום בהונגריה . (הדפסה מחודשת). בודפשט, 1993, ISBN 963-8484-00-4 לקסיקון תולדות תנועת העבודה. 1976. ISBN 963 09 0412 8 יוזף בלן: ממשלות הונגריה. 1848–1987. מעבד את התקופה 1987–1992. ולחץ על הזמנה. לאסלו הובאי. בודפשט, 1987 לקסיקון גדול הונגרי. עורך ראשי. 1993. לקסיקון חדש של רוואי. עורך ראשי. אישטוואן קולגה טרשוי. סקסארד, הוצאת באביץ', 1996, לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי. מסמכים מההיסטוריה של תנועת הפועלים המהפכנים ההונגרים. 1919 - 1929. (1964). מדיה וקבצים בנושא בלה סקיי בוויקישיתוף A Magyar Királyi Belügyminisztérium 1902. évi 51814. számú rendelete. MNL-OL 30806. mikrofilm 576. kép 1. karton. Névváltoztatási kimutatások 1902. év 43. oldal 35. sor. HU BFL - VII.102.a - fogoly - 1919 - 938 A házasságkötés bejegyezve a BP. VII. ker. állami házassági akv. 1601/1919. folyószáma alatt.